
Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" 20.00.00 programmas "Veselības aprūpes pasākumu īstenošana"
· 1. Atbilstoši likuma "Par valsts budžetu 2025. gadam un budžeta ietvaru 2025., 2026. un 2027. gadam" 70. pantam atbalstīt apropriācijas pārdali 2025. gadam 1 467 537 euro apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 20.00.00 "Veselības aprūpes pasākumu īstenošana" uz Veselības ministrijas (Nacionālā veselības dienesta) budžeta apakšprogrammām, tai skaitā:
· 1.1. uz apakšprogrammu 33.16.00 "Pārējo ambulatoro veselības aprūpes pakalpojumu nodrošināšana" 52 542 euro apmērā, tai skaitā: 
· 1.1.1. 23 139 euro, lai nodrošinātu integrētu, multidisciplināru, ambulatoru valsts apmaksāto veselības aprūpi iekaisīgu zarnu slimības pacientiem;
· 1.1.2. 29 403 euro, lai nodrošinātu veselības aprūpes pakalpojumu pieejamību pēc onkoloģijas diagnozes noteikšanas (dinamiskā novērošana);
· 1.2. uz apakšprogrammu 33.14.00 "Primārās ambulatorās veselības aprūpes nodrošināšana" 1 192 047 euro apmērā, tai skaitā:
· 1.2.1. 503 541 euro, lai uzlabotu veselības aprūpi iedzīvotājiem, kuri atrodas ilgstošas sociālās aprūpes un sociālās rehabilitācijas institūcijās;
· 1.2.2. 536 675 euro, lai nodrošinātu ģimenes ārstu zarnu vēža skrīninga un prostatas vēža skrīninga aptveres maksājumu;
· 1.2.3. 151 831 euro, lai nodrošinātu mākslīgo plaušu ventilāciju;
· 1.3. uz apakšprogrammu 33.03.00 "Kompensējamo medikamentu un materiālu apmaksāšana" 222 948 euro apmērā, lai iekļautu valsts apmaksāto veselības aprūpes pakalpojumu klāstā tīklenes slimību pacientiem intravitreālās injekcijās pielietotos medikamentus.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par apropriācijas pārdali 2025. gadam atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.
· 4. Nacionālajam veselības dienestam, piešķirot šajā rīkojumā paredzēto komercdarbības atbalstu, ievērot Eiropas Komisijas 2011. gada 20. decembra lēmuma "Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi" (2012/21/ES) nosacījumus.

